title: "Суонзи" уволни Боб Брадли след само 11 мача начело на тима

maintext:
Американецът бързо изчерпа кредита на доверие на собствениците
Ръководството на "Суонзи" уволни мениджъра на тима Боб Брадли.Американският специалист остана начело на "лебедите" едва 85 дни и води отбора само в 11 мача.Отстраняването на Брадли от поста му идва след поредната загуба на уелския тим, който вчера отстъпи с 1:4 на "Уест хем".В кратко съобщение на официалния си сайт уелският клуб съобщава, че започва търсене на нов наставник, а докато той бъде намерен, тимът ще бъде воден от досегашните аситенти на Брадли - Пол Уилямс и Алън Къртис.В момента "Суонзи" заема предпоследното място в класирането с 12 точки и е на четири от спасителната зона.


title: Цинзов със силно представяне на 10 км в ски бягането в Лилехамер

maintext:
Шведът Кале Халфварсон постигна втора победа в Лилехамер
Българинът Веселин Цинзов се представи силно на 10 км в ски бягането от Световната купа в Лилехамер. В състезанието, в което участва целият елит, той се нареди 22-и.Българинът започна отлично и завърши за 23:52,2 минути, което му донесе девет точки за Световната купа. Йордан Чучуганов остана 96-и с 26:40,4 мин.Кале Халфварсон постигна втора победа след триумфа в класическия спринт на 1.6 километра в петък. Шведът финишира за 23:04,9 минути.Маркус Хелнер оформи двойната победа за шведите с изоставане от 0,8 секунди. Място в тройката заслужи и руснакът Сергей Устюгов.Норвежецът Мартин Йонсруд Сундби завърши едва шести, като изостана от сънародниците си Фин Хааген Крог и Симен Хегстад. Това остави Халфварсон убедително на върха в класирането на тура с близо 30 секунди аванс срещу Устюгов.В неделя в Лилехамер предстои 15-километровото класическо бягане.

fasttext_language: bg


description: Повечето от мерките допадат на Западна Европа и в частност на Франция, Белгия или Германия, които искат да пристигат чужденци с вече осигурена работа, но сигурно ще се посрещнат с критики от Източна Европа.

title: ЕС подготвя ограничаване правата за социални помощи за чужденци

maintext:
Лидерите на Европейския съюз ще обсъдят на срещата си в четвъртък отложените с близо година заради британския референдум промени на начина, по който правителствата ще подпомагат безработните, дошли от друга страна в ЕС. Преди това във вторник Европейската комисия ще одобри предложения за тези промени.
Според "Файненшъл таймс" и "Ройтерс" това засяга начина, по който ще се определя дали чужденец, останал без работа, може да кандидатства за социални помощи. Това ще бъде приветствано, особено от страни като Германия, Австрия и Дания, където правителствата са загрижени, че щедрите им социални системи привличат т.нар. туристи за помощи - граждани на други държави от ЕС, идващи само за да се възползват от тези средства. В същото време няма да се стига до по-мащабни ограничения, за каквито призовава Лондон.
В работен документ, цитиран от "Файненшъл таймс", се говори за фокусирани мерки върху конкретни регулации, които не са реформирани от 10 години.
Какво ще се промени
В него се дава пример как е допустимо някой, работил 10 години в Испания, да се премести във Франция, след седмица да остане безработен и въпреки това при изчисляването на френските му помощи за безработни да се взима предвид и испанският му трудов стаж.
Предлаганите промени са предишният стаж да се зачита единствено ако чуждият гражданин от ЕС е работил поне 3 месеца в страната, където иска помощи за безработен. В противен случай помощите му ще се определят спрямо схемата на страната, от която е дошъл. Данните на Европейската комисия показвали, че в 40% от случаите, в които някой е поискал да му се признае стажът в друга страна, е пристигнал преди по-малко от 3 месеца.
Отделно решение се предлага за всички, които живеят в една страна, но всеки ден пътуват през границата, за да работят в друга. Там проблемът е, че социалните удръжки се правят в страната, където е местоработата, но при безработица се кандидатства в страната, където европеецът живее. Сега се предлага това да се промени и за безработица да плаща страната, където се работи.
Плановете съдържат и допълнителни стимули за търсещите работа да го направят из целия единен пазар на ЕС, а не само в страната си. Един от тях е възможността да се продължи получаването на помощ за безработни за срок от 6 месеца, докато си търсиш работа в друга държава от ЕС. В момента не е позволено това да продължава повече от 3 месеца.
Подобни мерки се основават отчасти на решение на Съда на Европейския съюз, че в някои случаи правителствата могат да откажат да отпуснат помощи за безработни на граждани от друга страна на ЕС. Повечето от тях допадат на Западна Европа и в частност на Франция, Белгия или Германия, които искат да пристигат чужденци с вече осигурена работа, но сигурно ще се посрещнат с критики от Източна Европа.


description: "Случилото се (с подозренията за укриване на данъци) ме притеснява, защото е невярно. Лъжата е притеснителна", каза футболистът.

title: Роналдо: В момента се чувствам като затворниците, които са невинни

maintext:
Португалецът призна, че е притеснен от подозренията срещу него
Нападателят на "Реал" (Мадрид) Кристиано Роналдо призна, че подозренията, че укрива данъци, са хвърлили сянка върху радостта му от получаването на "Златната топка" . Португалецът взе наградата за четвърти път в момент, в който името му попадна в центъра на разследване от данъчните в Испания.По думите му всичко е лъжа. "В затвора има невинни и в момента се чувствам горе-долу така. Знаеш, че не си направил нищо лошо, но целият свят те обвинява в извършването на престъпление. Никой не би бил доволен в това положение", каза Роналдо пред "Екип".Няколко водещи медии направиха разследване въз основа на данни от Football Leaks, които сочат, че Роналдо е превел около 150 хил. евро приходи от рекламни договори в сметка на Британските Вирджински острови."Всичко това ме притеснява, защото опитвам да правя нещата добре, да са прозрачни. Случилото се ме притеснява, защото е невярно. Лъжата е притеснителна", продължи футболистът.Той приема за нормално, когато хората следят личния му живот, връзките му и къде почива. "Но когато става дума за нещо много по-сериозно като това, което има юридическа страна... Адвокатите ми и хората в клуба работят по случая заради мен."Португалецът се чувства притеснен заради близките си. "Синът ми тръгва на училище и вече започва да разбира нещата. Достатъчно е да напишеш "Кристиано Роналдо" в интернет, за да видиш всичко за мен."Роналдо е в Япония, където с "Реал" ще участва в световното клубно първенство. Наскоро той си пожела да приключи перфектната си година в спортен план с нова титла


title: Африканско и азиатско изкуство в Трявна

maintext:
1/5 снимки в галерията Интересна забележителност на град Трявна е музеят на азиатското и африканското изкуство, в който са изложени предмети от Азия и Африка. В музея се съхранява колекция от оригинални предмети на българският скулптор Златко Паунов, събирани от многобройните му пътувания в Непал, Индия, Япония, Шри Ланка и дарени на града през 1993 г.
Музеят се помещава в сградата на бившата обществена баня, на брега на Тревненска река.
Фотограф: xali


description: Работата по изваждането на вагоните ще продължи поне 4-5 дни. Тази нощ се очаква да пристигнат фургоните, в които ще живеят хората с разрушени домове.

title: Преместването на дерайлиралите цистерни в Хитрино започва утре сутрин

maintext:
Фотограф: Stringer
Прокуратурата е позволила дерайлиралите цистерни в Хитрино да бъдат местени, а операцията по изваждането им от селото ще започне утре. Това се разбра по време на последния за днес брифинг на кризисния щаб за справяне с последиците от трагедията.Всички цистерни на гарата в с. Хитрино вече са обработени до ниво, което позволява по-нататъшна работа с тях, съобщи министърът на вътрешните работи в оставка Румяна Бъчварова. "Не всички цистерни са 100% изпразнени, но те вече могат свободно да бъдат премествани и извеждани от района на гарата, каза още тя, Прокуратурата е приключила първоначалния оглед на цистерните и ни даде разрешение да работим с тях".Според транспортния министър в оставка Ивайло Московски операцията по местенето на цистерните, която се счита за една от най-рискованите в хода на спасителните работи, ще започне утре сутринта и ще отнеме не по-малко от 4-5 дни."Изградени са насипи за автокрановете от двете страни на релсите, обясни Московски. "В района на гарата ще влезе и железопътна механизация – 60-тонен кран, който ще започне работа утре сутринта. Паралелно с извеждането на цистерните с две вишки ще започне и възстановяването на контактното мрежа на жп линията", каза още той.Според транспортния министър след изваждането на всяка от цистерните на безопасно място ще бъде направен окончателен оглед от следствието и прокуратурата. След това те ще бъдат отново преместени в кариера за инертни материали, която се намира близо до Хитрино. Там те ще бъдат финално обработени с азот, което ще ги направи годни за транспортиране на голямо разстояние. От там цистерните ще бъдат превозени до склад на фирмата – собственик "Булмаркет" в Русе."Както всеки ден до сега през деня ще има прозорци, през които хората от Хитрино ще могат да влизат в селото, за да нахранят животните си, каза Румяна Бъчварова. Те обаче ще трябва да бъдат много внимателни, тъй като в ниските части на селото и в избените помещения на сградите е възможно да има натрупан газ".Тя съобщи също, че тази нощ в района на пострадалото от взрива село ще пристигнат 15 фургона. След вдигането на блокадата те ще бъдат разположени на подходящи места, за да могат в тях да бъдат подслонени хора, останали без дом след взрива на 10 декември.


description: Датите са съгласувани с ръководствата на религиозните общности в България.

title: Кабинетът определи празничните дни и за другите религии

maintext:
Фотограф: Георги Кожухаров
След като вчера парламентът гласува окончателно почивните дни за 2017 г. , днес кабинетът определи дните на религиозните празници за следващата година на вероизповеданията, различни от източноправославното. Датите са съгласувани с ръководствата на религиозните общности в България, уточниха от правителствената пресслужба.у нас са 17 април – вторият ден от Великден, 29 юни – "Св. св. апостоли Петър и Павел", 1 ноември – "Вси светии", и 8 декември – Непорочното зачатие на Света Богородица.ще отбележи Рамазан байрам на 26 и 27 юни, Курбан байрам на 1 и 4 септември и Рождението на Мохамед на 29 ноември.празниците са на 11 април – Песах, 21 септември – Рош Ашана, 30 септември – Йом Кипур, и Сукот – на 5 октомври.ще празнува Рождество Христово на 6 януари, Сретение Господне – на 14 февруари, Св. Вартан – на 23 февруари, Възкресение Христово – на 16 април, Кръстовден – на 17 септември, и Свети будители св. Сахак и св. Месроп – на 14 октомври.са 22 март – Ден на пролетното равноденствие, Рождението на Учителя Петър Дънов – 12 юли, Съборните дни – 19, 20 и 21 август, и Денят на кончината на Учителя – 27 декември.имат на разположение шест съботни дни, ако според трудовия им или служебен договор са задължени да работят в тези дни.отбелязват Възпоминанието за смъртта на Исус Христос на 11 април и Конгресни дни на 27 - 30 юли, а празникът за евангелските църкви е Денят на реформацията – 31 октомври.отбелязва Гаура Пурнима на 12 март, Рама Навами на 5 април, Нарасимха Чатурдаши на 9 май, Ратха Ятра – на 25 юни, Кришна Джанмащами на 15 август.– България, ще празнуват на 9 юни Весак – ден на раждането, просветлението и паранирваната на Буда Шакямуни. Будистката общност в България отбелязва Деня на Буда на 10 май, Нова година на 27 февруари, Денят Дхарма на 7 август и Денят Бодхи на 8 декември.Съгласно Кодекса на труда и Закона за държавния служител, служителите и работниците от тези вероизповедания могат да ползват по свой избор част от платения си годишен или неплатен отпуск за религиозните празници.


title: Тръмп обеща на ИТ лидери, че ще помага на иновациите

maintext:
Джеф Безос, Лари Пейдж и Шерил Сандбърг повреме на срещата.
Новоизбраният президент на САЩ Доналд Тръмп и негови съветници се срещнаха с 13 ръководители на най-големите компании от технологичния сектор, повечето от които се обявиха против кандидатурата му за Белия дом и подкрепиха Хилъри Клинтън.На срещата той се е държал с помирителен тон и е обещал да подпомага Силициевата долина да развива иновациите и да подкрепя търговски сделки, които са по-изгодни за американските компании.Разговорът, продължил 90 минути, е бил смесица между спектакъл за медиите и дискусия при закрити врати в небостъргача на милиардера в Ню Йорк.В него участваха:, главен изпълнителен директор на Appleг, главен ръководител на бизнеса на Facebookръководител на няколко авангардни компании като Tesla и SpasеEx, главен изпълнителен директор на Alphabet (собственикът на Google) и, председател на борда на компанията, главен изпълнителен директор на Microsoft и президентът Брад Смит, главен изпълнителен директор на Amazon, ръководител на Oracle, главен изпълнителен директор и председател на Управителния съвет на IBM, главен изпълнителен директор на Cisco Systems, главен изпълнителен директор на Palantir Technologies, главен изпълнителен директор на Intel.Любопитно бе отсъствието на представител на Twitter - услугата за микросъобщения, която според мнозина е изиграла решаваща роля за победата на новия президент.При краткото представяне на всеки от гостите ръководителят на Appl каза, че очаква да разговарят "за това, което можем да сторим да постигнете нещата, които искате". Шерил Сандбърг коментира, че е "развълнувана от възможността да говорим за работни места". Мъск добави, че е "наистина впечатлен от разрастващото се наше индустриално производство в САЩ"."Тук съм, за да ви помогна да успявате", отвърна Тръмп в началото на разговор за създаването на работни места, ролята на Китай, намаляване на данъци, завръщане в САЩ на изнесено в чужбина производство, образование, инфраструктура и премахване на пречките американски фирми да изнасят бизнеса си в чужбина. Според официалнот осъобщение от екипа на Тръмп подобни срещи може да се провеждат на всеки 3 месеца.Срещата е демонстрирала и ключовата роля за Тръмп на милиардера и негов съветник Питър Тийл. Той е съосновател на PayPal и първият професионален инвеститор във Facebook и от предприемач се превърна в инвеститор в дялово участие.Тръмп специално му благодари с дмите, че е изпреварил събитията през последната година и че е помогнал да се организира срещата в "Тръмп тауър". Медиите коментират, че е много вероятно именно Тийл да е човекът, който ще комуникира със Силициевата долина от името на администрацията."Искаме да ви помогнем с невероятните иновации. На света няма никой като вас. Всичко, което можем да сторим да ви помогним да продължите, ще бъде сторено. Вие звъните на моите хора, обаждайте се и на мен. Няма никаква разлика. Тук нямаме някаква командна верига", заяви Тръмп.Това се възприема като сигнал, че новата администрация най-малкот още се опита да съхрани статуквото в Силициевата долина и да помогне там да се трупат големи богатства. Уолстрийт джърнъл" коментира преди срещата, че обещанията на Тръмп да премахне много регулации ще изискват години за реализиране и по-вероятно е вместо да води незабавна битка за отстраняването на режими, наложени по времето на Барак Обама, да ги обезсили малко по малко.След срещата в сряда имаше отделен разговор на новия президент с Тим Кук и Илон Мъск.Ръководителят на Tesla е вклюен с Травик Каланик, главен изпълнителен директор на Uber Technologies в екип, който ще съветва Тръмп за бизнеса и икономическата политика. Във Форума за стратегии и политики участват още Джини Ромети от IBM и Индра Нуи, която ръководи PepsiCo.


description: Кои са официалните празници и кога през годината ще има групи от по три и повече почивни дни.

title: Инфографика: Почивните дни през 2017 година

maintext:
Архив
Фотограф: Николай Николов
за почивните дни, според които официални празници няма да се отработват, но пък ако те се паднат в събота и/или неделя, ще се почива в съответния понеделник/вторник непосредствено след празника.
Ето кои са официалните празници и кога през годината ще има групи от по 3 и повече почивни дни:
Депутатите днес окончателно одобриха новите правила


title: Дерменджиев заяви, че няма място за еуфория след жребия за Лига Европа

maintext:
Специалистът каза, че "Копенхаген" е добър отбор
Датчаните бяха в група с "Лестър", "Порто" и "Брюж" и спечелиха девет точки - най-много от всички трети отбори. Разградчани завършиха с най-малък актив от класиралите се за Лига Европа - три.
Треньорът на "Лудогорец" Георги Дерменджиев заяви, че приема нормално жребия за 1/16-финалите в Лига Европа . Българският отбор ще срещне "Копенхаген" в средата на февруари.На въпрос дали може да има предварителна еуфория заради разминаването с по-именити съперници специалистът отговори: "Каква еуфория, те имат девет точки в Шампионската лига. Трябва да бъдем реални хора и да виждаме - това са девет точки в Шампионската лига."Дерменджиев обясни, че зимната подготовка няма да бъде насочена към мачовете с "Копенхаген", а мисълта ще е за целия пролетен дял. "Имаме един мач, който ще го изиграем с "Монтана" точно преди "Копенхаген", така че ще направим всичко възможно формата на играчите да бъде добра за този мач специално.""Преди жребия бях казал, че който ни се падне, ние се готвим за него и това е."Дерменджиев добави, че нови футболисти ще се привличат само ако има изходящи трансфери."Има още един мач в Първа лига и после ще на правим пълен анализ. Но може да се каже, че правим един много силен сезон, може би най-силният сезон от създаването на клуба. Все пак влязохме за втори път в групите на Шампионската лига, а и не само това, ами и излязохме от групата. Това, което ще се постараем да стане напролет, е да намерим правилната методика и да надграждаме. "Лудогорец" ще продължава да расте още", заяви треньорът на шампионите.


title: Катерачка на 11 години стана шампионка на България за жени

maintext:
Мартина Бангеева по пътя към сребърния медал едва на 10 години
Фотограф: Станимир Желязков
Бойко Лалов спечели титлата при мъжете в дисциплината "трудност"
Фотограф: Станимир Желязков
Единайсетгодишната Александра Тоткова стана шампионка на България по спортно катерене в дисциплината трудност в събота.В зрелищния финал при жените в залата на НСА най-силната й конкуренция дойде в лицето на Мартина Бангеева, която е само на 10 и се класира втора.Двете момичета от НСА единствени от финалистките успяха да преминат целия маршрут и се наложи победителката да бъде излъчена чрез суперфинал. Децата спечелиха огромните симпатии на публиката, която буквално дишаше с тях при всяко движение.Тоткова и Бангеева се състезават за пръв път при жените. Мартина Бангеева каза пред "Дневник", че маршрутът в последната си част доста я е изморил, макар че за зрителите в залата това не беше очевидно.А Александра Тоткова, която се забави с включването на третата примка и прекара повече време на маршрута, каза, че това не й е създало проблеми. "Аз имам сила", обясни 11-годишната победителка.На трето място при жените се класира Кръстина Ангелова от НСА, която падна при последното движение.Победител при мъжете стана опитният състезател Бойко Лалов от "Алтиус спорт", а второто място си поделиха Стефан Аврамов от клуб "Еделвайс 74" и Алекс Уотърхауз от британския национален отбор. Трети се класира европейският шампион по боулдър Петър Иванов от "Алтиус спорт".Уотърхауз обясни пред "Дневник", че е на посещение при приятели в България, което случайно е съвпаднало с държавното първенство и така е решил да участва."Беше ми трудно, защото напоследък се състезавам предимно в дисциплината боулдър и не тренирам толкова много за трудност. Освен това срещнах много силни състезатели. Атмосферата е много приятна," коментира британецът, който планираше в неделя да катери на скалите на Лакатник.Във финалите в дисциплината скорост в неделя при жените шампионка стана Мария Георгиева от клуб "Климбо", следвана от Йоана Маринова от клуба на НСА и Юлия Керемидчиева от великотърновски клуб "Трапезица 1957".При мъжете победи Васил Цветков от НСА, а на второ и трето място се класираха Христо Алтънчев от "Варнаклайминг" и Стоян Петров от "Селт" (Казанлък).


description: СДС не иска Реформаторския блок да върне мандата си за съставяне на правителство на президента Росен Плевнелиев, каквото решение бе взето днес.

title: СДС не иска Реформаторския блок да се откаже от мандата си

maintext:
Божидар Лукарски
Фотограф: Юлия Лазарова
СДС не иска Реформаторския блок да върне мандата си за съставяне на правителство на президента Росен Плевнелиев, каквото решение бе взето днес . В съобщение до медиите от партията се казва, че "днешната позиция на част от парламентарната група на РБ, изразена без проведено гласуване в рамките на групата и без кворум, не може да бъде официална и окончателна, защото влиза в разрез с решението на Изпълнителния съвет, а и всички възможности за консултации не са изчерпани." От ДБГ обаче твърдят, че в заседанието на парламентарната група са участвали необходимия брой депутати, като началото на сбирката бе заснета и от телевизионните камери. Дори и депутати от СДС са гласували "за" връщането на мандата.От СДС припомнят подробно, че има решение на Изпълнителния съвет на блока за консултации с политическите партии в парламента за съставяне на парламентарно мнозинство, както и подкрепата получена от Патриотичния фронт . Припомня се и, че председателят на ГЕРБ Бойко Борисов е заявил на консултациите с РБ на 6 декември, че "след получаване на мандата, отново ще се проведат разговори между двете формации". Не се споменава обаче, че от парламентарната група на ГЕРБ многократно заявяваха, че няма да дадат подкрепата си на РБ.В писмото се предлага на в понеделник "да се проведе заседание на Изпълнителния съвет и парламентарната група на Реформаторския блок, за да бъде взето окончателно решение за предстоящото връчване на проучвателния мандат от президента Росен Плевнелиев."Мандатът на Реформаторския блок също трябва да бъде връчен от президента Росен Плевнелиев в понеделник, в 11 часа.От Блока подозират лидера на СДС Божидар Лукарски, който е и министър на икономиката в оставка, в поредния предизборен трик. В изборната нощ, Лукарски каза, че поставянето на условия от страна на реформаторите Бойко Борисов да не е бъдещият премиер, а Цветан Цветанов да не е министър, било "трик за вдигане на нашия електорат, ако мога да се изразя така на шега".


title: Кандидатите за депутати на ДПС ще попълват декларации за лоялност

maintext:
Лидерът на ДПС Мустафа Карадайъ.
Фотограф: Юлия Лазарова
Кандидатите за народни представители на ДПС ще попълват декларации за лоялност. Това е един от критериите за влизане в депутатските листи, които ръководството на движението обсъжда в момента.Номинациите ще се правят от общинските и областни съвети на ДПС и ще се изпращат на ръководството в списък в азбучен ред. Изисква се да се номинират обществено значими личности.Срокът за номинации е 5 февруари.


title: На Свети Йосиф се чества Денят на бащата

maintext:
Фотограф: Цветелина Белутова
.30 ч. българският патриарх Неофит ще вземе участие в литургията в храма-подворие на Руската патриаршия "Св. Николай" в София. Днес в храма ще бъде донесена за поклонение чудотворната икона Пресвета Богородица наричана "Седмострелна", която ще остане там и утре.
По решение на Второто национално общо събрание на съюза "Ние жените за достойнство и равенство" (28 март 1997 г.) църковният празник на Свети Йосиф Обручник, земния баща на Исус, се отбелязва като празник на бащата. За първи път той е честван в България през 1997 г.
На църковния празник Събор на Пресвета Богородица - денят след Рождество Христово, се чества паметта на Свети Йосиф, на цар Давид и на Яков.Тази сутрин от 9Денят на бащата е празник, на който се чества бащинството и родителските грижи на мъжете, точно както на Деня на майката се чества майчинството.Денят на бащата съществува почти навсякъде по света в чест и прослава на бащите и бъдещите бащи. Обикновено на този ден се правят подаръци на бащите и семейството празнува заедно през деня. В различните страни се празнува по различен начин и на различни дати.Според католическата традиция празникът се чества на деня на св. Йосиф - 19 март, а в над 50 държави Международният ден на бащата се отбелязва на всяка трета неделя на юни. В България се чества на 26 декември


description: Организаторите на мача между "Лукойл Академик" и "Бенфика" имаха непредвидена работа в края на мача, когато се наложи да "закърпят" дупка в паркета.

title: Снимка на деня: Клъцни-срежи... или как да закърпим зала "Универсиада"

maintext:
1/1 снимки в галерията Труд и творчество в зала "Универсиада" - в края на мача между баскетболните отбори на "Лукойл Академик" и "Бенфика" на игрището се появи дупка. Организаторите импровизираха и "закърпиха" отчупеното парче от паркета с лепенки. Мачът се доигра и българският шампион спечели. Това е пореден инцидент в зала "Универсиада" през последните месеци. Първият беше във финала за Суперкупата на България - още в началото двубоят два пъти беше прекъсван заради проблеми с електрическото табло и се наложи дори да се взима техника от зала "Триадица". Сходен проблем имаше и при домакинство на "Лукойл Академик" в евротурнирите.
[LAP.bg]


title: Националният събор в Копривщица влезе в Регистъра на добрите практики на ЮНЕСКО

maintext:
Института за етнология и фолклористика с Етнографски музей при БАН, чиито специалисти са подготвили кандидатурата..
Организацията на ООН за образование, наука и култура.
[ИФЕМ]
Националният събор на българското народно творчество в Копривщица беше вписан в Регистъра на добрите практики за опазване на нематериалното културно наследство на ЮНЕСКО , съобщиха отТова е петото българско вписване в листата на нематериалното културно наследство на ЮНЕСКО след "Бистришките баби", нестинарството, чипровските килими и празника "Сурова" в Пернишко. Решението беше взето на 1 декември на Единадесетата сесия на Международния комитет за опазване на нематериалното културно наследство.За разлика от предишните четири кандидатури, които станаха част от Представителния списък на нематериалното културно наследство на човечеството, вписването на Събора в Копривщица е в Регистъра на добрите практики за опазване на културното наследство наНационален събор на българското народно творчество в Копривщица (и по-специално на поляните в местността Войводенец над града) се провежда на всеки пет години от 1965 г. насам и сбира автентичен фолклор - народни песни, танци и обичаи.В разцвета си фестивалът е достигал до над 20 000 изпълнители от читалищата от всички фолклорни области на България и участие на славянски комитети от цял свят. С организацията му са натоварени културното министерство, община Копривщица и народното читалище в града.В събора могат да вземат участие певци, свирачи, танцьори, разказвачи на народни предания, инструментални, певчески, танцови групи и групи за народни обичаи, които изпълняват автентичен български фолклор.В днешно време съборът се организира за около 10 000 участници от различните краища на България, българи, живеещи в чужбина, както и чужди граждани, изпълняващи български фолклор.


description: Повече от два пъти над допустимото е било прахово замърсяване на въздуха снощи в квартал "Дружба". Това показват измерванията на фини прахови частици в столицата, публикувани на сайта на Столична община за сряда – 7 декември 2016 г., когато и целият град е бил покрит с опасен за здравето смог.

title: Запрашаването на въздуха скочи два пъти над допустимото в части на София

maintext:
Фотограф: Надежда Чипева [1000Balkan.com]
Пикът на запрашаване в тази част на София е бил в 22 часа, когато ФПЧ е надминал 150 µg/m Повече от два пъти над допустимото е било прахово замърсяване на въздуха снощи в квартал "Дружба". Това показват измерванията на фини прахови частици в столицата, публикувани на сайта на Столична община за сряда – 7 декември 2016 г., когато и целият град е бил покрит с опасен за здравето смог, надскачащ допустимите нива.Пикът на запрашаване в тази част на София е бил в 22 часа, когато ФПЧ е надминал 150 µg/m
3
.
Пределно допустимата концентрация за фини прахови частици е 50 µg/m
3
В "Надежда" замърсяването с прах също е било сериозно – 140 µg/m3.
В "Красно село" и "Павлово" прахът е стигнал до 120 µg/m
3.
А в "Младост" се е задържал на около 100 µg/m
Прахът (ФПЧ10 и ФПЧ2,5) е основен атмосферен замърсител, който е особено опасен за здравето на хората. Основни източници на прах са транспортът и битово отопление на дърва и въглища, както и промишлеността.
През зимния сезон на локално ниво основен източник на замърсяване с прахови частици е изгарянето на твърди и течни горива в бита. Причина за това са и ниските комини и специфичните метеорологични условия през този сезон, при които се намалява възможността за разсейване на атмосферните замърсители.
Праговите нива на фини прахови частици в София са били превишени в целия град в сряда вечер като най-мръсен въздухът е бил към 22 часа.3.


title: И референдумът се оказа аргумент да има кабинет с мандат на Реформаторите

maintext:
Божидар Лукарски
Фотограф: Георги Кожухаров
Резултатите от референдума за нови изборни правила се оказват водещ аргумент за това Реформаторският блок да опита да състави правителство. Тази позиция защити пред БНТ лидерът на СДС и министър на икономиката в оставка Божидар Лукарски."Ние сме длъжни да чуем тези 2.5 млн. души, които поискаха мажоритарна система и не можем да си запушим ушите за тях", заяви Лукарски. По думите му минималният хоризонт за евентуалния кабинет ще е именно приемането на новите изборни правила. Той изтъкна, че БСп и ДПС работят за това да продължи да се прилага сегашният Изборен кодекс.Лидерът на СДС каза, че не планира да участва в подготвяното правителство, а и на този етап персоналният състав не е важен. В отговор на въпрос уточни, че със сигурност Реформаторският блок ще излъчи и свои министри, а кой да е премиерът ще се реши на срещата с ГЕРБ.Обвързването от "Движение България на гражданите" на темата за правителството с подкрепа за антикорупционния закон на Меглена Кунева Лукарски нарече "емоционална престрелка" и подчерта, че както Изборният кодекс така и антикорупционното законодателство са аргументи животът на сегашното Народно събрание да продължи.


description: Певецът е дарявал огромни суми за благотворителност и хора в нужда, като е държал това да остане в тайна

title: Тайната страна на Джордж Майкъл

maintext:
Хиляди отдадоха почит на Джордж Майкъл, като запалиха свещ или донесоха цвета пред дома му.
Фотограф: Neil Hall
A woman on 'Deal Or No Deal' told us she needed £15k for IVF treatment. George Michael secretly phoned the next day and gave her the £15k.
— Richard Osman (@richardosman) December 26, 2016
A woman on 'Deal Or No Deal' told us she needed £15k for IVF treatment. George Michael secretly phoned the next day and gave her the £15k.
— Richard Osman (@richardosman) December 26, 2016
@richardosman he gave a stranger in a cafe £25k as she was crying over debt. Told the waitress to give her the cheque after he left.
— VectorVictoria (@V3ct0rv1ct0r) December 26, 2016
Every Easter at Capital when I was on air with chris Tarrant for help a london child George would call in at 3.30pm with a £100.000 donation
— Mick Brown (@djmickbrown) December 25, 2016
На Коледа Джордж Майкъл почина от сърдечна недостатъчност в дома си в Горинг (Goring-on-Thames), което се намира между Оксфорд и Лондон. Певецът беше на 53 години и е един от многото звезди починали през 2016-та.Сега, дни след неговата смърт, наяве излизат все повече сведения и публикации, че Майкъл е имал и тайна страна. Според Асошиейтед Прес певецът е похарчил голяма част от своето благосъстояние помагайки на хора в нужда, а след това е полагал огромни усилия за бъде сигурен, че няма да бъде поздравен за своята щедрост.Година след година, той е дарявал милиони за благотворителност за деца, жертви на рак и страдащи от СПИН. Две британски благотворителни организация - Childline и Terrence Higgins Trust пък са получавали отчисления от правата на някои от хитовете на Джордж Майкъл.Историите за щедростта на певеца започват да излизат и през социалните медии. Изглежда, че той не само е дарявал на благотворителни организации, а е помагал лично и на много хора. Хора от Twitter казват, че Майкъл е помогнал на участник в телевизионна игра, който не можел да си позволи скъпа терапия за рак, дал е пари на учеща за медицинска сестра сервитьорка и дори е написал чек на непознат в кафене.И през цялото време Джордж Майкъл е настоявал щедростта му да остане в тайна. "На всички ни писна да слушаме, как известните се потупват по гърбовете, казвайки колко щедри са били", казал Джордж Майкъл пред MTV преди години.


description: Двата отбора направиха четвъртото равенство 1:1 в досегашните пет мача от последния есенен кръг.

title: "Локомотив" (ГО) не позволи на "Берое" да доближи първата шестица

maintext:
"Берое" и "Локомотив" направиха четвъртото 1:1 в досегашните пет мача от кръга
[LAP.bg]
"Берое" събра 23 точки след този мач, а "Локомотив" - 18
[LAP.bg]
Поздрав между треньорите Ферарио Спасов и Иван Колев
[LAP.bg]
"Берое" не успя да се доближи до първата шестица след домакинско равенство 1:1 срещу "Локомотив" (Горна Оряховица).Старозагорци откриха резултата в 64-ата минута чрез Давид Манга, но десет по-късно Владислав Узунов изравни.Двата отбора изиграха скучен мач с малко голови положения, който премина в бавно темпо и повече битка."Берое" доминираше във владеенето на топката, но "Локомотив" можеше да открие резултата след едва 40 секунди игра. Кифуети се измъкна по лявото крило и проби до вратарското поле, след което опита подаване, но Любомир Герчев се размина с топката.В 11-ата минута гостите стигнаха до още една добра възможност за гол. Кифуети проби този път отдясно и центрира към вратарското поле. Подаването беше пресечено, но топката попадна в Бен Отман, който от чиста позиция стреля слабо в ръцете на вратаря Макенджиев.До края на полувремето нямаше други критични моменти пред двете врати. Играчите на "Локомотив" рядко поглеждаха към Макенджиев, докато тези на "Берое" разчитаха само на удари от дистанция, които не представляваха проблем за Николай Банков.Домакините продължиха да играят безидейно и след почивката, а "Локомотив" отново създаде първата опасност. Изстрел на Матиас Курьор беше спрян с ръка от защитник на "Берое" в наказателното поле, но главният съдия не отсъди дузпа.В 64-ата минута "Берое" откри резултата. Манга получи топката около дъгата на наказателното поле, нагласи си я на десния крак и със страхотен фалцов изстрел я изпрати в далечния ъгъл.Десет минути по-късно "Локомотив" изравни след нов чудесен изстрел от дистанция. Узунов напредна с топката в половината на "Берое" и от 30 метра намери долния десен ъгъл на Макенджиев.Това е четвъртото равенство в петте мача от последния есенен кръг, които се изиграха до момента. При същия резултат приключиха двубоите "Монтана" - "Верея", "Локомотив" (Пловдив) - "Славия" и "Лудогорец" - "Черно море", а единствено "Левски" спечели своя мач - 1:0 срещу "Нефтохимик"."Берое" събра 23 точки след второто си поредно реми в Първа лига и разделя седмата позиция с градския съперник "Верея". Двата отбора от Стара Загора изостава с пет точки от първата шестица, която се затваря от изигралия мач по-малко "Дунав"."Локомотив" (Горна Оряховица) е на 12-ата позиция с 18 точки, като има три аванс пред "Нефтохимик" и девет пред последния "Монтана".


description: Надя Мурад и Ламия Ажи Башар, обществени застъпнички за язидската общност в Ирак и оцелели сексуално робство при т.нар. "Ислямска държава", ще получат наградата "Сахаров" за свобода на мисълта на Европейския парламент днес. По повод награждаването "Дневник" споделя кадрите на иранския фотограф от арменски произход Алфред Яхобзаде, разказващи трагедията на язидите, жестоко преследвани от "Ислямска държава".

title: Фотогалерия: Трагедията на язидите, преследвани от "Ислямска държава"

maintext:
1/8 снимки в галерията Надя Мурад и Ламия Ажи Башар, обществени застъпнички за язидската общност в Ирак и оцелели сексуално робство при т.нар. "Ислямска държава", ще получат наградата "Сахаров" за свобода на мисълта на Европейския парламент днес. Наградата "Сахаров" за свобода на мисълта е посветена на съветския учен и дисидент Андрей Сахаров. Тя е създадена през декември 1988 г. от Европейския парламент с цел отдаване на почит на личности и организации, посветили живота си на защитата на правата на човека и основните свободи и по-специално, свободата на словото. По повод награждаването "Дневник" споделя кадрите на иранския фотограф от арменски произход Алфред Якубзади, разказващи трагедията на язидите - кюрдско религиозно малцинство, жестоко преследвано от "Ислямска държава". На снимката: 14-годишната Хавайн, прекарала месец и половина като затворничка на джихадистите.
Фотограф: Alfred Yaghobzadeh [Европейски парламент]


title: Депутати ще изслушат ръководството на МВР за действията му след инцидента в Хитрино

maintext:
Фотограф: Георги Кожухаров
директорът на Главна дирекция "Пожарна и аварийна безопасност" Никола Николов.
Депутатите от парламентарната комисия по вътрешна сигурност и обществен ред ще изслушат днес ръководството на Министерството на вътрешните работи (МВР) за действията на ведомството след трагичния инцидент при гара Хитрино.В събота сутринта влак, превозващ пропан-бутан и пропилен, дерайлира, последва взрива, отнел живота на седем души и ранил още 29, част от които още са в тежко състояние. Към момента информацията за причините за инцидента все е непълна.В събота правителството определи ситуацията като бедствие и задейства националния план за защита. След като беше закрито Министерството на държавната политика при бедствия и аварии, неговата дейност премина към главна дирекция "Пожарна безопасност и защита на населението" в МВР.Премиерът в оставка Бойко Борисов и ресорни министри отидоха на мястото на експлозията. И вчера на място беше министърът на вътрешните работи Румяна Бъчварова иВчера там бе и главният прокурор Сотир Цацаров. Властите пък обявиха, че вече са обработени десет от цистерните на дерайлиралия влак, като оставаше да се изпразни още една.Обяснения и данни от разследващи и от държавните институции пък бяха забранени от Цацаров , докато тече работата по случая.Хронологията на инцидента до момента четете тук Всичко най-важно за взрива в Хитрино - следете в специалната тема на "Дневник" - тук


description: Рафаел Дуамена от "Аустрия" (Лустенау) може да се счита за сигурно ново попълнение на червените, твърди "Тема спорт".

title: ЦСКА е близо до желания централен нападател

maintext: Заемащият третото място в Първа лига ЦСКА е близо до привличането на ганайския нападател Рафаел Дуамена.21-годишният футболист на "Аустрия" (Лустенау) може да се счита за сигурно ново попълнение на червените, твърди "Тема спорт".Дуамена направи фурор в австрийската втора Бундеслига през есента, като изведе своя отбор до третото място на полусезона. Той отбеляза 18 гола в 20 шампионатни мача и добави хеттрик в единствения си двубоя за Купата на Австрия.Нападателят е продукт на академията на "Ред бул" (Гана), а през 2014 г. е привлечен в Европа от друг отбор на "Ред бул" - "Залцбург".Той не успява да запише нито един мач за първия отбор и прекарва два сезона под наем във втородивизионния "Лиферинг", преди през лятото да премине в "Аустрия" (Листенау).Силните изяви на Дувамена през есента му осигуриха първа повиквателна за националния отбор на Гана. Той беше включен в разширения състава на Аврам Грант за Купата на африканските нации.Специализираният сайт за футболни трансфери "Трансфермаркт" оценява ганайския нападател на 400 хил. евро. Настоящият му договор с "Аустрия" изтича през лятото на 2018 г.Ръководството на ЦСКА спешно търси подсилване на атаката през тази зима. По-рано този месец съсобственикът на червените Гриша Ганчев заяви, че в отбора "няма централен нападател като хората".


title: Нов успех приближи "Юнайтед" до челната петица

maintext:
"Червените дяволи" започват да намират стила си
"Манчестър юнайтед" постигна пета поредна победа във всички турнири, след като спечели с 3:1 домакинството си на "Съндърланд".Дейвид Мойс се завърна за първи път на "Олд Трафорд", след като бе уволнен от "червените дяволи" през месец април на 2014 година.След спечелените три точки играчите на Жозе Моуриньо събраха 33 точки и се изравниха с петия в класирането "Тотнъм", който обаче е и с мач по-малко.Домакините започнаха двубоя на високи обороти и диктуваха темпото през цялото време, но все пак успехът им не бе лесен.Първата сериозна опасност пред една от двете врати дойде в 19-ата минута, когато Патрик ван Анхолт стреля от свободен удар, но Де Хеа демонстрира класа и спаси. "Юнайтед" отговори в 27-ата минута, когато след многоходова атака Погба шутира от границата на пеналта, но топката срещна страничната греда след рикошет.Секунди след това се стигна до истински карамбол в наказателното поле на "червените дяволи" и Де Хеа трябваше да спасява на два пъти с крак, след което се намеси и Погба. Именно последният имаше чудесен шанс да се разпише в 37-ата минута, но прати топката на сантиметри над вратата.Малко след това "Юнайтед" откри резултата. Централният бранител Маркос Рохо се включи в една атака и внесе смут в добре подредената защита на "черните котки". Аржентинецът подаде към Златан Ибрахимович, а той видя включването на левия бек Дейли Блинд, който с отсечен удар по диагонала прати топката в мрежата.През втората част Ибрахимович и Погба пропиляха много добри положения да удвоят резулата, а втори гол все пак падна чак в 82-ата минута, когато французинът с прецизно подаване остави шведския таран очи в очи с Пикфорд и този път той не сбърка.В 86-ата минута Ибрахимович центрира към появилия се като резерва Хенрик Мхитарян, който се намираше в положение на засада, но с удар от воле с пета направи резултата класически. Крайното 3:1 пък оформи Фабио Борини, реализирал също много зрелищно попадение с далечен удар в горния ъгъл.


description: Според самият Пулев съперникът му се е притеснил, че няма да издържи на темпото му и ще бъде нокаутиран, заради което е решил да се предаде.

title: Отказването на Питър срещу Пулев - между умора, страх и контузия

maintext:
Нигерийския кошмар изглеждаше в кошмарна форма
[LAP.bg]
[LAP.bg]
Кубрат Пулев направи успешен дебют пред българска публика на професионалния ринг, след като победи нигериеца Самюел Питър пред пълните трибуни в зала "Арена Армеец".До успеха се стигна, след като нигериецът издържа само три рунда срещу Пулев, след което хвърли бялата кърпа.Защо обаче се стигна до отказването на Нигерийския кошмар и въобще беше ли той готов за 12 рунда с българина?Според самият Пулев съперникът му се е притеснил, че няма да издържи на темпото му и ще бъде нокаутиран , заради което е решил да се предаде.Промотърът на българския боксьор Кале Зауерланд пък изтъкна доста по-прозаичен повод за отказването на Питър - разбитото му сърце Близки до щаба на Пулев заявиха, че нигериецът наистина е имал контузия, и то тежка. Според тази информация при последния си нанесен удар Питър е извадил лакътя си и просто е нямало как да продължи.И в трите случая обаче всъщност става въпрос за един и същи проблем - африканецът въобще не беше готов за този сблъсък, въпреки че от "Зауерланд" го представяха в медиите като сериозен и конкурентен съперник. Той наистина е такъв, но в момента само на хартия.Питър е световен шампион, но той спечели титлата си през 2008 година, а в момента е далеч от тази си форма, което си личеше и по време на мача с Пулев. От загубата си от Владимир Кличко през 2010 година досега нигериецът имаше само три официални мача преди сблъсъка с българина.Последният му бой бе преди месец и половина, но тогава той победи в три рунда (от четири според правилата на боя) неизвестния мексиканец Хуан Карлос Салас, за когото дори "Уикипедия" мълчи.След мача в София на всички вече трябва да е станало ясно, че Питър е бил повикан в последния момент заради провала на преговорите със световния шампион Антъни Джошуа. След като това се случи, от "Зауерланд" побързаха да капитализират популярността на Пулев в България и решиха да организират галавечерта си в "Арена Армеец".Питър, чийто мениджър е българинът Ивайло Гоцев, пък е бил на разположение за тази дата, а визитката му е достатъчно впечатляваща, че да предизвика интерес в не дотолкова запознатите фенове у нас.На ринга обаче се видя, че нигериецът наистина не е във форма и няма как да издържи 12 рунда срещу Пулев. В случая това обаче едва ли е от особено значение за промотърите от "Зауерланд", защото бързата и впечатляваща победа на българина бе добре дошла за феновете в София.Световните медии пък отразяват доста повърхностно мача на Пулев, въпреки че победата му го направи интерконтинентален шампион и претендент за световна титла. Това навярно се дължи и на предварителните прогнози, че мачът в София ще е едностранен и с предизвестен победител.


description: Военно-окръжната прокуратура внесе в съда обвинителния акт срещу Ненчев като подбудител и срещу директора на дирекция в МО Венислав Цанов за осуетяване на обществена поръчка, след което са настъпили вреди за над четвърт милион лева.

title: Обвинението срещу Николай Ненчев за търга за военни облекла влезе в съда

maintext:
Николай Ненчев
Фотограф: Юлия Лазарова
Военно-окръжната прокуратура в София внесе в съда обвинителен акт срещу министъра на отбраната в оставка Николай Ненчев и срещу директора на дирекция "Инвестиции в отбраната" Венислав Цанов, съобщиха от прокуратурата.Обвинението е за престъпление, извършено от хора на отговорно служебно положение, като според прокуратурата то е довело до загуба за повече от четвърт милион лева. Ненчев е обвинен, че като действащ министър в периода от 16 декември 2014 г. до 26 януари 2015 г. умишлено е склонил подчинения си директор Венислав Цанов да не изпълни свои задължения по Закона за обществените поръчки и да осуети подписването на договор с участник, спечелил търг за изготвяне на военно облекло. "Това неправомерно прекъсване на законовата процедура било направено с цел обществената поръчка да бъде спечелена от втория класиран - "Интендантско обслужване" ЕАД, защото така било обещано от самия министър пред ръководството и работниците на това дружество", се казва в съобщението на прокуратурата.Венислав Цанов е обвинен, че като директор на дирекция "Инвестиции в отбраната" в министерството и възложител по обществената поръчка не е изпълнил служебните си задължения, не е обявил в срок класирането и кой е спечелил поръчката и не е сключил договор с този участник. Това било извършено от него както с цел да се осигури договор на втория в конкурса, така и с цел той да запази службата си като директор, след като от министъра му било отправено предложение за прекратяване на служебното правоотношение по Закона да държавния служител, казват от военно-окръжната прокуратура.Оттам посочват, че "Интендантско обслужване" е сключило рамково споразумение за доставка на военно облекло и два последващи договора, по които Министерството на отбраната е платило цена, по-висока от първоначалната, с близо 260 хиляди лева. Прокуратурата определя случая като особено тежък "поради проявената упоритост при извършването на деянието от министър и държавен служител с висок ранг и настъпването за вредни последици в особено големи размери" за военното ведомство.


title: След 48 ч. НАП ще обяви кой печели от лотарията с касови бележки

maintext:
Голямата награда
[НАПК]
Остава един ден, в който участниците в лотарията на НАП могат да регистрират касови бележки и да се състезават за голямата награда – чисто нов лек автомобил.
Големият късметлия ще бъде изтеглен на 11 декември в предаването на БНТ "Денят започва с Георги Любенов". Потребителите могат да регистрират касови бележки на сайта
www.kasovbon.bg
до 16,59 ч. на 9 декември 2016 г., припомнят от данъчната администрация.
От началото на инициативата – 16 ноември 2015 г., за участие са регистрирани 50 млн. касови бележки на обща стойност 650 млн. лева. До момента данъчните са раздали 51 смарттелефона и 11 телевизора.
От НАП отчитат, че интересът към лотарията е постоянен, като за участие в седмичните игри се регистрират по около 1.5 млн. касови бележки, а за месечните – се състезават средно по 4.5 млн. В последните дни преди тегленето на автомобила интересът рязко се засилва, отчитат от НАП.
В лотарията може да участва всеки, навършил 14 години, който има профил в сайта
www.kasovbon.bg
и регистрира валидни касови бележки, издадени след 16.11.2015 г. Няма ограничения за вида на покупката, нито изискване за минимална и максимална стойност. Имената на победителите можете да видите на сайта на лотарията
www.kasovbon.bg.
От НАП напомнят, че е важно хората да пазят касовите си бележки или техни сканирани или фотокопия до края на играта, защото ще получават наградите си срещу тях. Всички търговци, издали печелившите касови бележки, ще бъдат проверени, поясняват от НАП.


title: Китай обявява код червено за смог за милиони жители

maintext: Властите за опазване на околната среда в Китай посъветваха 23 града в северната част на страната да обявят от петък вечер максималната степен на опасност от замърсен въздух. Според тях там регистрират най-лошия смог от началото на есента.Системата с цветни кодове за предупреждаване на населението бе въведена преди година.В четвъртък за Пекин бе обявен максималният "код червен", след като Министерството на околната среда предупреди, че смог се трупа в района и се очаква критичните му стойности да се запазят до 21 декември, сряда.Ведомството посъветва и други 22 града, в които живеят милиони китайци, да обявят такова предупреждение, съобщи официозът на страната. За още 9 града е препоръчано да обявят "оранжев код", предпоследната степен на опасност.Това е третата препоръка към градските власти през този месец, но и те самите искат от Пекин да използва максималната степен, позволяваща им да принудят индустриални замърсители като металургичните предприятия, например, да ограничат производството.Всяка степен от предупреждението за замърсяване предвижда затваряне на училища, болници и предприятия, както и ограничаване на трафика и строителството. В различните градове, обаче, може да има различни прагове за въвеждане на степените.ители на съседни на Пекин градове, например, са недоволствали, че местните власти не са отправяли предупреждения, при положение, че смогът при тях е като в столицата.Пристъпите на смог, покриващ Северен Китай през тази година се дължат на комбинация от изхвърлянето на вредни емисии от локалното производство и трафик, неблагоприятни атмосферни условия и замърсяване, носено от ветровете от други места, твърдят ековластите."Ню Йорк таймс" обръща внимание, че администрацията предпочита да определя смога като природно бедствие, редом с прашните бури през пролетта и летните поройни дъждове. В страната има подобна традиция, припомня изданието. Гладът от 1958-1961г., последвал насилствената колективизация на селското стопанство от комунистите на Мао Цзедун и отнел живота на десетки милиони хора, е наричан Трите години на природни бедствия.Според Световната здравна организация концентрацията на микрочастиците във въздуха (PM2.5) не бива да надвишават 10 микрограма на кубически метър годишно. През ноември в провинциите около Пекин тя бе средно 102 микрограма. Правителството на Китай казва, че допустимият праг е 35 микрограма годишно.Но тази седмица в пекинско издание имаше критики срещу обявяването на смога за природно бедствие, защото така причинителите получават оправдание да не правят нищо. Властите отговарят, че подобен термин им позволява да използват при силно замърсяване ресурси, предвидени за природни бедствия.Достъпът до данни, обаче, е ограничен, защото компартията предупреждава срещу "разпространяването на погрешна информация за природните бедствия", а с подготвени промени това ще се наказват с глоби.


title: ГЕРБ прогнозира много тежки преговори с Реформаторите за кабинет

maintext:
Бойко Борисов и Божидар Лукарски
По неофициална информация промяната в позицията на министър-председателя е настъпила след среща в тесен кръг в петък вечерта, на която е обсъждано поведението на ГЕРБ. Участници в нея са били министри и членове на ръководството на управляващата партия. Основното послание след разговорите, което близките до Борисов политици, а впоследствие и той самият лансираха, беше, че той не може да ръководи Министерски съвет, който не е съставен с мандата на партията му.
Преговорите с Реформаторския блок, който държи последния мандат за съставяне на правителство в рамките на този парламент, ще са много тежки, прогнозира председателят на парламентарната група на ГЕРБ Цветан Цветанов в интервю за БНТ в неделя.Официалните разговори са насрочени за понеделник, а Реформаторите са си поставили срок до вторник да върнат на президента мандата, независимо дали ще е изпълнен.Досегашният коалиционен партньор на ГЕРБ взе мандата във вторник и по инициатива на СДС реши да направи опит за кабинет въпреки трудностите да му осигури подкрепа. Знак, че опитът може да бъде успешен, се появи в четвъртък, когато премиерът в оставка Бойко Борисов даде да се разбере, че може да участва, като обяви пред медиите в Брюксел, че си заслужава усилието да се продължи животът на Народното събрание , за да се приемат поисканите в националния референдум през ноември промени в избирателната система. ГЕРБ и дясната коалиция веднага започнаха неформални разговори и от двете страни се надпреварваха да уверяват, че шансовете за съставяне на кабинет нарастват . В събота председателят на СДС Божидар Лукарски отправи директна покана към управляващата партия новият кабинет да запази изцяло състава на настоящия . Няколко часа по-късно обаче Борисов рязко смени тона и се върна към първоначалната си позиция - че няма да бъде премиер с мандата на друга политическа сила, министри на ГЕРБ няма да участват и единственото, което може да обещае, е подкрепа за политиките, записани в коалиционното споразумение за досегашното управление.През властта се влиза през официални вход и с достойнство, а не с апаратни игри, коментира днес пред БНР вицепремиерът Томислав Дончев. Той допълни, че най-важните въпроси, от които зависи евентуална подкрепа на ГЕРБ за кабинет на Реформаторите, са приоритетите му и времевият хоризонт на управлението. Хоризонт от две години - до края на мандата на този парламент, ми се струва напълно нереалистичен, но живот от няколко месеца, докато се приемат промените в изборното законодателно, е постижим, каза Дончев.По-рано Цветан Цветанов пък коментира, че основният въпрос, който може да спъне постигането на съгласие, е изискването на Обединените патриоти (НФСБ, ВМРО и "Атака") за увеличение на минималните пенсии на 300 лв. ГЕРБ категорично не приема подобна идея с аргумента, че тя ще се отрази негативно на стабилността на пенсионната система. Именно това условие беше изтъкнато като официалната причина управляващата партия да откаже на Патриотите преговори за съставяне на кабинет с мандат от тяхно име. В същото време вчера от името на СДС Божидар Лукарски декларира, че е готов да приеме искането за пенсиите, и изрази оптимизъм, че може да се постигне консенсус по темата с останалите формации от управляващото мнозинство. Той допълни, че подкрепя и останалите условия на Патриотите - затягане на границата срещу бежанската вълна и борба с битовата престъпност.Лукарски беше оптимист, че може да се постигне съгласие и за приемането на антикорупционния закон, за който на настоява "Движение България на гражданите". Днес лидерът на партията Меглена Кунева потвърди, че законът е изрично условие за подкрепа на кабинет. Въпреки анонса на мандатоносителя третият потенциален партньор в бъдещо управление - Обединените патриоти, даде разнопосочни сигнали за евентуалното си участие. Лидерът на ВМРО Красимир Каракачанов заяви, че не вижда шанс за нов кабинет и няма смисъл да се удължава животът на парламента, за да се правят напълно неприемливи промени на законодателството към мажоритарен вот.В разпратена до медиите позиция по-късно НФСБ обяви, че се разграничава от мнението на Каракачанов , без да уточнява по кои въпроси, и го обвини в "партиен егоизъм и рушене на коалиционните отношения". До момента "Атака" по никакъв начин не е заявила позиция по преговорите.На фона на задочната размяна на реплики между Патриотите тази сутрин Цветан Цветанов обяви, че ГЕРБ има "изключително конструктивен диалог" с трите формации в коалицията.


description: Авиокомпанията "Търкиш еърлайнс" съобщи днес, че е отменила общо 258 полета по вътрешни и международни линии заради лоши метеорологични условия, предаде в."Хюриет дейли нюз".

title: "Търкиш еърлайнс" отмени 258 полета заради силните снеговалежи в Турция

maintext:
От вчера силни снеговалежи засегнаха централната и северната част на Турция, като на места положението е бедствено. Има и две жертви.
Фотограф: null
Авиокомпанията "Търкиш еърлайнс" съобщи днес, че е отменила общо 258 полета по вътрешни и международни линии заради лоши метеорологични условия, предаде в."Хюриет дейли нюз", като се позовава на агенция Доган.Авиокомпанията посочи, че е отменила полети, планирани за 29, 30 и 31 декември, и призова пътниците да следят последните информации на официалните сайтове преди техния полет.От вчера силни снеговалежи засегнаха централната и северната част на Турция, като на места положението е бедствено. Има и две жертви.


description: Когато се обърнал към Инспектората на ВСС, Цацаров имал информация само за номера на съдебния състав, не и за името на съдията, гледал делото.

title: Цацаров се оправда, че не е знаел, че ще проверяват точно Мирослава Тодорова (обновена)

maintext:
Фотограф: Анелия Николова
Главният прокурор Сотир Цацаров увери, че действията му не са били насочени срещу съдия Мирослава Тодорова, когато се обърнал към Инспектората на Висшия съдебен съвет (ИВСС) с искане за проверка на дело, което тя е разгледала. Пред членовете на ВСС днес Цацаров заяви, че е действал принципно и че когато по дело за сваляне на банкова тайна съдът не се е произнесъл в срок, той е бил принуден да поиска проверката. По думите му към онзи момент той е виждал само кой е номерът на съдебния състав, но не и името на съдията.Тази седмица съдийската колегия на ВСС реши да образува дисциплинарна проверка срещу Мирослава Тодорова по предложение на ИВСС. Той от своя страна е бил сезиран от главния прокурор заради забавено решение по искане за сваляне на банкова тайна. Въпреки че е бил сезиран само за едно дело, инспекторатът е направил цялостна проверка на работата ѝ.До оправданието на Цацаров днес се стигна по време на дискусията за становището на кадровия орган за протеста на районните съдии от София . Главният прокурор направи уточнението, че няма да взема отношение по проблемите на районния съд, но очевидно там имало напрежение. Той все пак открои ролята на председателя на СРС Методи Лалов.Но първо се обърна към Калин Калпакчиев, който призова колегите си в дискусията да не подхождат назидателно към СРС, и му заяви, че градския и районния съд никога не са били проверявани по негова инициатива, както и да който и да е съд."Г-н Калпакчиев, една лъжа, повторена сто пъти, няма да стане истина. Проверка на СРС и СГС по искане на главния прокурор няма, главният прокурор не е искал такива проверки. Писмата, които съм изпратил пише следното: "Изпращам ви по компетентност справка за забавени дела". Толкова. Проверка не съм искал. Не мога да приема довода в същото време, че прокуратурата проверява съда – тази теза, повторена от вас и от присъдружни угодни медии пак няма да стане истина. Призовах ви веднъж – не лъжете! Повтарям го. По същество – деликатно е представител на прокуратурата да изразява становище, макар че прокуратурата е спомената сред дежурните виновници" каза Цацаров, който няколко пъти повтори, че е бил съдия по-дълго време, отколкото е Калин Калпакчиев и знае какво уважение се дължи на съда.Калпакчиев му отвърна:Вие сте изискали данни, а това е проверка, г-н главен прокурор. Но проверихте ли движението на досъдебното производство?"А главният прокурор предупреди Калпакчиев, с който редовно влизат в полемики, да "не натрапва тезата за война на прокуратурата и съда", за война на главния прокурор със съдиите."Сега като главен прокурор изпълнявам функциите си иВ прокуратурата има Инспекторат, който проверява множество досъдебни производства. Защо мислите, че прокуратурата се държи като недосегаема, вие и малката група съдии около вас, които се титуловате съдиите в България, което не е вярно – вие сте просто съдии. Нека сме достатъчно добросъвестни, малко остана времето да се изтраем на тази маса, да се изтраем така, че да не ни е срам от колегите", каза още Цацаров.Калпакчиев настоя да получи отговор на въпроса за продължителността на досъдебното производство по делата, за които СГС бе даден на инспектората, но вероятно няма да узнае, на което главният прокурор каза, че дължи отговор, но дали е правена такава проверка така и не стана ясно.Последва и реплика от председателя на Върховния касационен съд (ВКС) Лозан Панов, който отдели въпросите за работата на районния съд на два - с правораздаването и с организацията. "СРС и СГС са проверявани съдилища – тематично, ad hoc, по всякакъв начин.Поводът за това напрежение вероятно са и актове на съдебния съвет", каза ПановТой се обърна към главния прокурор: "Съдийската колегия беше сезирана с искане от ваша страна, с подадена информация, наречена от инспектора на заседанието може би сигнал, която е въз основа на проверки, които вие сте направили в СГП и СРП и установени от вас просрочия по конкретни дела. Няма нищо страна в процеса, бранейки правата си да насочи искане към инспектората. Въпросът е как е била направена проверката и дали информацията е била достоверна. От кореспонденцията в последствие се установи, че много от фактите са били различни от подадените. Как ще действа инспектората е вече негова работа". След това той посочи, че Цацаров е можел сам да сезира ИВСС. "Няма лошо в проверките, но когато се извършват предимно в тези съдилища, няма как да не ги свържа и с темата за Петко Петков, чиято проверка също беше инициирана от вас, и с Мирослава Тодорова"."Не очаквах да намесите Мирослава Тодорова, но когато съм сезиран от прокуратурата, че 25-и ден няма произнасяне, какво можех да направя? Няма да ми повярвате, но тогава дори не знаех, че става дума за Мирослава Тодорова", каза още главният прокурор.И на свой ред атакува с питания какво да прави, когато прокуратурата чака мотиви по присъда на бивш министър на труда и социалните грижи (бел, ред. Емилия Масларова) година и един месец? Или пък ако по дело срещу бивш премиер (явно Сергей Станишев) давността изтича след четири дни? Лозан Панов отвърна, че проблемът е дали се постъпва принципно и еднакво спрямо всички, а не срещу избрани магистрати.Подробности очаквайте по-късно на www.dnevnik.bg


title: Поне 13 военни са загинали и 48 са ранени при нов атентат в Турция

maintext:
Кадър след атентата в Кайсери
Кола бомба е била взривена в близост до автобус, превозващ турски военни в град Кайсери в Централна Турция. Властите, цитирани от "Ройтерс", съобщават за 13 загинали и 48 ранени, но местните медии преброяват повече жертви. Възможно е да има и цивилни пострадали.Управителят на провинция Кайсери Сулейман Камчъ потвърди, че нападението е било извършено с кола бомба и целта е била автобусът с военнослужещи. Турският вицепремиер Вейси Кайнак също потвърди информацията до момента.По последни данни от "Ройтерс" във взривения автобус е имало основно военнослужещи от подразделение на специалните сили към местен гарнизон, които са били в дневен отпуск и са отивали в центъра на град Кайсери.Вицепремиерът, местната управа и медиите единодушно правят връзка между днешния атентат и този от миналата седмица край стадиона на "Бешикташ", в който загинаха 38 души - отново основно полицаи и военни За нападението миналата седмица п ое отговорност кюрдската групировка "Ястреби за свободата на Кюрдистан"


description: Окончателните резултати се очават по обед в понеделник, като в момента социолозите не се наемат да прогнозират тези резултати до колко депутатски места ще доведат.

title: И двете страни в Македония твърдят, че печелят изборите

maintext:
Никола Груевски може отново да управлява след 10 години на власт.
ВМРО-ДМНЕ получава 39%, а СДСМ - 36%. Малко по-късно "Ройтерс" съобщи, че при 98% преброени бюлетини разултатите са почти еднакви -
37.96% за партията на Груевски и 36.65% за тази на Заев.
ВМРО-ДМНЕ заяви пред привърженици в централата на партията: "Спечелихме отново. Тази нощ, днес - на 11 декември, имаме десета поредна победа".
Зоран Заев сред привърженици в нощта на изборите.
Окончателните резултати се очакват по обед в понеделник, като в момента социолозите не се наемат да прогнозират тези резултати до колко депутатски места ще доведат.
Който и да е победителят, ще трябва да търси коалиционен партньор сред някоя от партиите на етническите албанци, съставляващи една трета от населението.
Груевски управлява от 2006г. насам, но попадна в голям скандал с обвинения, че е нареждал подслушване на близо 20 000 души в страната и че управлението му е все по-авторитарно. След протести той подаде оставка в политическа сделка с посредничеството на ЕС, а извънредните избори бяха отлагани два пъти поради съмнения в честното им провеждане.
ЕС обаче се нуждае от стабилна власт в Скопие и сътрудничеството на Македония за спиране на мигрантите, които минаваха основно по т.нар. Балкански път към Западна Европа.
Окончателните резултати се очакват по обед в понеделник, като в момента социолозите не се наемат да прогнозират тези резултати до колко депутатски места ще доведат.Който и да е победителят, ще трябва да търси коалиционен партньор сред някоя от партиите на етническите албанци, съставляващи една трета от населението.Груевски управлява от 2006г. насам, но попадна в голям скандал с обвинения, че е нареждал подслушване на близо 20 000 души в страната и че управлението му е все по-авторитарно. След протести той подаде оставка в политическа сделка с посредничеството на ЕС, а извънредните избори бяха отлагани два пъти поради съмнения в честното им провеждане.ЕС обаче се нуждае от стабилна власт в Скопие и сътрудничеството на Македония за спиране на мигрантите, които минаваха основно по т.нар. Балкански път към Западна Европа.
Както управляващите от ВМРО-ДМНЕ на бившия премиер Никола Груевски, така и водещата опозиционна социалистическа партия СДСМ на Зоран Заев претендират, че са победителите от неделните парламентарни избори в страната.В края на изборния ден нямаше публикуване на екзит пол проучвания и затова първите резултати бяха обявени през нощта. При преброени над половината бюлетиниВлатко Гьорчев от ръководството наСпоред АФП същото е заявили и Зарон Заев - пред ликуващи привърженици той казва "Ние сме победителите!"


description: Атаката срещу федерацията по спортна стрелба с президент Камен Шишманов се оказа незаконна, според решенията на съда

title: След съдебна сага: Фиаско за Нейков и 26 800 лв. разноски за спортното министерство

maintext:
Камен Шишманов доказа в съда, че не трябва да връща над 350 хиляди лева
[БГНЕС]
"Атаката срещу една 100-годишна федерация беше безпрецедентна. Свилен Нейков не отговори на нито едно от 22-те писма, които бяхме изпратили с обяснения. Вместо това ни отне лиценза на мнимото изискване да върнем тези над 350 хиляди лева, защото сме забавили отчета. Истината излиза наяве, макар и след тригодишно ходене по мъките", коментира за "Дневник" Камен Шишманов.
и с редица машинации
От ММС не успяха да отговорят до публикуването на материала какви ще бъдат следващите им действия.
Административният произвол на бившия спортен министър Свилен Нейков може и да постигна своята цел да бъде съсипана Българската федерация по спортна стрелба (БФСС) с президент Камен Шишманов, но ще струва общо 26 780 лева съдебни разноски на Министерството на младежта и спорта (ММС).Освен това ще доведе до нови предизвикателства за настоящото или следващото ръководство на ММС, защото трябва да измисли дали и как да върне лиценза на БФСС при положение, че сега той се държи от Мария Гроздева и нейния Български стрелкови съюз.Съдебната сага на Шишманов продължи три години и завърши преди дни, когато Върховният касационен съд (ВКС) със свое определение не допусна за разглеждане жалбата на ММС срещу решенията на по-долните инстанции. Решението на ВКС е окончателно и не подлежи на обжалване.Сагата на Шишманов, който е член ВМРО в Пловдив и общински съветник в града, започна по времето на първото правителство на ГЕРБ с министър Свилен Нейков.Според тогавашната кампания на министерството, включително и медийна, Шишманов беше обвинен за "финансови злоупотреби" за над 350 хиляди лева държавна субсидия за спортната стрелба. На 21 февруари 2013 г. Нейков отне лиценза на БФСС в "резултат на системни нарушения на федерацията, заради които почти година е със спряно финансиране". Докато беше в оставка даде лиценза на съюза на Гроздева което представляваше иск на министерството за 353 333 лева неотчетени с разходно-оправдателни документи средства и още един за 56 хиляди лева лихви за периода октомври 2011г. - април 2013 г. Тогава съдът определя ММС да плати съдебни разходи 4300 лева.Съдът казва, че забавеното предаване на отчета за изразходваните средства не е основание за тяхното изискване. Основание е, ако отчет не бъде предаден, а ММС не отрича, че такъв е предаден. А също така установява, че ако отчетът се е забавил, какъвто е случаят с БФСС, то"Основания за връщане на средства са само предвидените в договора случаи - изразходвани не по предназначение и неизразходвани до изтичане на срока на договора средства", се казва в решението на съда.Втората инстанция - Софийският апелативен съд - през 2015 г. потвърждава решението на СГС и определя да бъдат платени съдебни разходи на федерацията 12 830 лева. Във ВКС съдебните разходи са 9650 лв., като казусът въобще няма бъде разглеждан.Междувременно той спечели и три дела за клевета срещу медии, които в онзи момент го наричаха "крадец", "мошеник" и т.н.В резултат на това действие Българският олимпийски комитет изключи БФСС като член и прие съюза на Гроздева . Така тя получи пълна легитимация за управление на стрелбата в България и членството в международната федерация. По този казус също се води дело срещу БОК. БФСС изгуби на първа инстанция, но на втора делото не тръгва вече седем месеца."Получих справедливост след едно решение по политически причини. Всичко това, защото не сме от ГЕРБ. Другите две дела срещу ММС бяха прекратени още в началото, така че цялата тази акция срещу нас стана на пух и прах. И сега въпросът ми е: ще ни върнат ли лиценза?", заяви Шишманов.Той признава, че изходът по това дело не означава директно отмяна на решението на ММС за отнемане на лиценза. "Не водихме дело по този казус, защото първо искахме да докажем своята правота. Сега е възможно да заведем регресивни искове, но тепърва ще обсъждаме с адвокатите", добави той.


title: Камион се вряза в коледен пазар в Берлин, има ранени (видео)

maintext:
Lorry just ploughed through Christmas market in #berlin. There is no road nearby. People crushed. I am safe. I am safe pic.twitter.com/63iWMmdSKr
— Emma Rushton (@ERushton) December 19, 2016
#BREAKING: one dead, multiple others injured after a Truck plows into the Christmas market in #Berlin pic.twitter.com/zj427xegaQ
— Amichai Stein (@AmichaiStein1) December 19, 2016
"Брайтшейдплац" е един от двата най-големи и популярни в германската столица и в 20 часа, по времено на инцидента, е бил пълен с хора, минали след работа да купят нещо и да пият по чаша затоплено вино.
Камион се е врязал в коледен пазар в Берлин, съобщиха местните медии.По предварителна информация има ранени, както и съобщения, че според полицията има една жертва.Засега не е ясно дали случилото се е умишлено нападение, или се дължи на техническа повреда.Инцидентът е ставал на площад "Брайтшейдплац" в район Шарлотенбург.От любителски кадри, рапространявани в социалните мрежи, се вижда голям камион без знаци за принадлежност към конкретна фирма.Очевидци твърдят, че не са забелязали опити на шофора да забави камиона.Районът е близо до църква, отдалечен от уличното движение и за да се достигне до него трябва пазарът да е бил целта на шофьора.Пазарът наВ първите коментари се казва, че случилото се може да прилича на атентата от Ница през лятото, но че в Берлин камионът е от специална категория и не може да се използва или движи без солиден набор от документи и разрешителни.


title: Алберт Попов записа най-доброто си класиране за Европейската купа

maintext:
Попов се завърна на пистата след тежка катастрофа в края на миналата година
[БОК]
Българският скиор Алберт Попов постигна най-доброто си класиране в старт за Европейската купа.19-годишният софиянец зае 20-о място в слалома за трофея "Карл-Петер Пихлер" в италианския зимен център Обереген.Попов финишира в двата манша с време 1:37,20 минути и остана на 2.77 секунди зад победителя Лоик Меяр от Швейцария. Втори в състезанието завърши действащият световен шампион Жан-Батист Гранж (Франция), който завърши на 19 стотни от секундата зад Меяр.Участие в слалома взеха 102-ама алпийци, като сред тях бяха и много от участниците в световните купи. До днес най-доброто класиране на Попов за Европейската купа бе 36-о място на гигантски слалом и 37-о на слалом."Първия манш в Обереген карах силно и без грешка. Във втория направих една-две грешки преди равното, но накрая успях да наваксам. Като първо влизане в точките за Европейската купа съм много доволен", коментира Попов.


description: Президентът на Исландия Гудни Йоханесон възложи на лидерката на радикалната Партия на пиратите Биргита Йонсдотир да направи опит да състави правителство, след като две от най-големи парламентарни сили не успяха да се споразумеят за коалиционно управление.

title: Пиратската партия в Исландия получи мандат за съставяне на правителство

maintext:
Лидерът на радикалната Партия на пиратите в Исландия Биргита Йонсдотир ще направи опит да състави правителство.
Президентът на Исландия Гудни Йоханесон възложи на лидера на радикалната Партия на пиратите Биргита Йонсдотир да направи опит да състави правителство, след като две от най-големи парламентарни сили не успяха да се споразумеят за коалиционно управление, съобщи БТА, цитирайки световните агенции.Антисистемната Партия на пиратите, която се класира трета на парламентарните избори през октомври, се надява да договори петпартийна коалиция с още четири партии, представени в парламента - Движение на левите зелени, Социалдемократическия алианс, партията "Светло бъдеще" и Партията на обновлението. Заедно с тях "пиратите" ще разполагат с 34 депутатски места. За мнозинство са им необходими 32."Надявам се, че ще намерим начин да работим заедно", заяви Йонсдотир след срещата с президента. Тя отказа да назове името на евентуалния премиер с аргумента, че още не се е стигнало до там. Партията на пиратите, която беше основана от група хакери, защитници на свободата в интернет и различни политически активисти, разполага с 10 места в 63-местния парламент на Исландия.Предсрочните избори през октомври бяха свикани, след като т. нар. Панамски документи разкриха, че премиерът Сигмундур Давид Гунлаугсон притежава активи в офшорни компании и той бе принуден да подаде оставка, предизвиквайки политическа криза.


description: Три дни ще може да се паркира безплатно в центъра на София.

title: Зоните за платено паркиране в София няма да работят по коледните празници

maintext:
Фотограф: Цветелина Белутова
Зоните за платено паркиране в София няма да работят в трите почивни дни по коледните празници, съобщиха от Центъра за градска мобилност (ЦГМ).Стандартно "синя" и "зелена" зона няма в неделя. Тъй като 24 и 26 декември са официални празници, от ЦГМ са решили да няма почасово платено паркиране в столицата.Днес се очаква сериозен трафик на изходите на София през целия ден. От СДВР обявиха, че над 200 000 коли ще напуснат града днес. За улесняване на трафика от Агенция "Пътна инфраструктура" разпоредиха камионите да не се движат по магистралите и основните пътища между 16 и 20 ч.


description: "Найки" е събрал екип от експерти в областта на биомеханиката, треньорството, дизайна, инженерството, развитието на материалите, храненето, спортната психология и общата психология, както и трима елитни атлети.

title: Мисия "Под 2 часа" цели да счупи митичната граница в маратона

maintext:
Тримата селектирани атлети ще имат почти непостижима мисия
[Nike Inc.]
Кипчоге спечели маратона на олимпийските игри в Рио
Лелиса Десиса (вляво) Елиуд Кипчоге (в средата) и Зерсенай Тадесе (вдясно) са избраниците на "Найки"
[Nike Inc.]
Маратонът е най-дългата и изпълнена с история дистанция в леката атлетика. Той винаги се бяга 42.195 км, но никога под два часа. Това вероятно ще се промени, ако участниците в една нова мисия успеят да преминат под митичната двучасова граница.Проектът на "Найки", наречен Breaking2, има идеята да се изведе един бегач рекордьор, който през пролетта на 2017 г. да постигне заветната цел. Експертите смятат, че ако резултатът бъде постигнат, това ще е най-големият пробив в бягането от това на Роджър Банистър, който през 1954 г. пръв премина една миля под четири минути.Производителят на спортна екипировка е събрал екип от експерти в областта на биомеханиката, треньорството, дизайна, инженерството, развитието на материалите, храненето, спортната психология и общата психология, както и трима елитни атлети."Изискванията към тялото по време на маратон са необичайни, така че ще са необходими всеки аспект и експертиза от най-високо ниво, за да направят невероятно драматични разработки още преди атлетите да са застанали на старта", коментира Ема Рос, ръководител на Английския институт за спорт.Тримата избрани атлети са Елиуд Кипчоге (олимпийски шампион от Рио с личен рекорд 2.03:05 часа) , Лелиса Десиса (двукратен победител в Бостънския маратон с лично време 2.04:45 ч.) и Зерсенай Тадесе (световен рекордьор на полумаратон с личен резултат на маратон 2.10:41 часа).Според "Найки" селекцията е направена не само на базата на личните им времена, но и с оглед на потенциала им за развитие.32-годишният Кипчоге изглежда като най-вероятният кандидат, като се има предвид, че е най-добрият маратонец в света в момента. Той подобри личното си време, като междувременно постави и нов рекорд на трасето на маратона в Лондон. Неговият златен медал от олимпийските игри в Рио демонстрира класата и потенциала да атакува още повече най-добрите си резултати.В момента световният рекорд е 2.02:57 ч. на Денис Кимето от Кения и беше поставен на Берлинския маратон през 2014 г. Седем други атлети са падали под 2.04 часа, като етиопецът Кенениса Бекеле (2.03:03 ч.) и кениецът Кипчоге (2.03:05 ч.) са в рамките на десет секунди от рекорда на Кимето.Изчисленията показват, че за да се падне под два часа, ще трябва настоящият рекорд да бъде подобрен с 3%, което не е малко. Това означава също, че трябва да се бяга около 2:50 минути на километър или да падне с около 4-5 секунди под сегашното постижение. Атлетът ще трябва да се движи със средна скорост 21 км/ч, като не би могъл да си позволи голяма амплитуда в темпото."Човекът ще трябва да има огромен кислороден капацитет и най-добрата бегаческа икономичност (което означава колко ефективно се използва кислородът при определено темпо). Тези две неща никога не вървят заедно", твърди Дейвид Ъпстийн, който през 2014 г. коментира за "Гардиън" първоначалната идея на "Найки"."От гледна точка на темпото елитните бегачи пробягват първата половина от маратона за 2.5-3 минути по-бързо от втората. Така че сега ще трябва да пробягат първите 21 км значително по-бързо от когато и да било", каза той.Учените, инженерите, специалистите по физическа подготовка и треньорите ще изследват всичко от аеродинамиката до облеклото, стратегиите, храненето, обувките, трасето и покритието му, плюс да проведат тренировките."За да бягаш по-бързо най-важната е окръжаващата среда. Всяка секунда се оптимизира след внимателно обсъждане на всеки елемент от условията", коментират от "Найки".


description: "Шпорите" допуснаха гол след едва 69 секунди игра, но спечелиха с 4:1 на "Сейнт Мерис".

title: "Toтнъм" доближи топ 4 след обрат срещу "Саутхемптън"

maintext:
Хари Кейн вкара гола и пропусна дузпа
Fastest #PL goals this season
1. Pedro - 30 seconds
2. Capoue - 33 seconds
3. Austin - 41 seconds
4. VAN DIJK - 69 seconds pic.twitter.com/5KBXeekJpt
— Eurosport UK (@Eurosport_UK) December 28, 2016
В 57-ата минута "Саутхемптън" остана в намален състав след директен червен картон на Нейтън Редмънд за нарушение срещу отбелязалия два гола Деле Али
Man of the Match, @SpursOfficial's Dele Alli
3 shots
2 on target
2 goals
12.72 km covered, most of any player
16 goals in 50 PL apps#PL pic.twitter.com/Fc5VIC1q3e
— Sky Sports Statto (@SkySportsStatto) December 28, 2016
"Тотнъм" спечели гостуването си на "Саутхемптън" с 4:1 в последния мач от 18-ия кръг на Висшата лига."Шпорите" допуснаха гол след едва 69 секунди игра, но направиха обрат и записаха десета победа от началото на сезона. Лондончани събраха 36 точки и се доближиха на една от градския съперник "Арсенал", който затваря топ 4.Тимът на Маурисио Почетино има три точки аванс пред следващия го "Манчестър юнайтед" и изостава с три точки от третия "Манчестър сити", с четири от втория "Ливърпул" и с десет от лидера "Челси".В своя мач №50 с екипа на "Тотнъм" Деле Али отбеляза две попадения за успеха срещу "Саутхемптън", а по един гол добавиха Хари Кейн и Хьон Мин Сон."Шпорите" станаха едва вторият отбор след "Челси", който печели гостуването на "Сейн Мерис" през 2016 г. "Светиците" претърпяха и най-тежкото си поражение под ръководството на Клод Пюел. Те заемат осмата позиция в класирането с 24 точки.Мачът започна отлично за "Саутхемптън". След 69 секунди игра Джеймс Уард Прауз центрира от пряк свободен удар, а централният защитник Върджил ван Дайк откри резултата с глава.В 16-ата минута Нейтън Редмън отправи много опасен изстрел по диагонала от границата на наказателното поле, но топката премина встрани от дясната греда на Юго Лорис.Само три минути по-късно резултатът беше изравнен. Виктор Уанаяма центрира от левия фланг, топката се отби в тялото на Редмънд и се озова в зоната между вратаря Фрейзър Форстър и Ван Дайк. Деле Али се оказа най-съобразителен, изпревари бранителя на "Саутхемптън" и отбеляза с глава.С глава падна и третото попадение в двубоя. В 52-ата минута Кристиан Ериксен центрира от корнер, а Хари Кейн се позиционира отлично на близката греда и сложи край на головата си суша от игра.Пет минути по-късно се стигна до най-дискусионния момент в мача. Али се откъсна зад защитата и беше фаулиран от опитващия да го догони Редмънд. Нарушението започна извън наказателното поле, но приключи в него и Майк Дийн отсъди дузпа. Реферът обаче реши да покаже и директен червен картон на крилото на домакините.Хари Кейн се зае с изпълнението на наказателния удар, но пропусна да подсигури трите точки на своя отбор, след като загуби баланс и прати топката високо над вратата. В 71-ата минута и Ериксен беше близо да убие интригата в мача, но силен негов шут разтресе напречната греда."Тотнъм" обаче нямаше проблем да контролира мача с човек повече и не даде никакви шансове на "Саутхемптън" за изравнителен гол.В края "светците" хвърлиха всички сили в опит да стигнат до точка на "Сейнт МЕрис" и допуснаха още два гола на контраатака.В 85-ата минута Ериксен пусна далечно извеждащо подаване към резервата Сон. Кореецът напредна с топката и спокойно я изпрати покрай Форстър за 3:1.Две минути по-късно Дани Роуз преодоля няколко противникови играчи и стигна до наказателното поле, след което изведе Деле Али зад защитата. Атакуващият халф показа хладнокръвие и насочи топката покрай плонжа на Форстър, за да оформи крайния резултат.


title: Кунева поиска позитивни журналистически материали, вместо запалки, като реклама за образованието

maintext:
Меглена Кунева
Фотограф: Георги Кожухаров
Образователният министър в оставка Меглена Кунева се отчете за мандата си и определи като грешка обществената поръчка на ведомството за рекламни материали за 2 млн. лева, сред които и запалки . Според нея като рекламни материали следващото ръководство на ведомството трябва да издаде сборник с позитивни журналистически очерци за успешни учители.Друг пропуск, който Кунева отчете, е, че е е имало време да въведат едносменния режим в училище. Повечето елитни училища в големите градове нямат сграден фонд, за да поберат всички паралелки в една смяна. Просветният министър помоли още наследниците в министерството да създадат програма за общежития към професионалните училища.Меглена Кунева отчете най-голямото увеличение на учителските заплати, което ще бъде факт от 1 януари - с 8 на сто на всички преподаватели и с 10 на сто на младите учители. От ведомството отчетоха стартирала училищна реформа, започнала промяна на финансирането на висшето образование, както и 316 млн. лв. договорени средства по оперативна програма "Наука и образование за интелигентен растеж".


title: Общини може да останат без европейско финансиране за завод за отпадъци

maintext:
[Екопак]
Националното сдружение на общините в България разкритикува властта, че не взима под внимание мнението им при вземане на решения, свързани с дейността им. На последното си заседание за годината от сдружението настояха за незабавна среща с министъра на околната среда и водите в оставка Ивелина Василева, на която да обсъдят такса "Битови отпадъци", която плащат гражданите, съобщиха от организацията.Поводът за исканата среща е забавеното приемане на наредбата за определяне на отчисленията, които общините заплащат за всеки тон депониран отпадък. От сдружението припомниха, че са успели да се договорят за по-ниски ставки за таксата. Промяната обаче още не е направена в наредбата на министерството."Резултатът от приключилата през ноември процедура за финансиране на инсталации за компостиране на отпадъци е отхвърляне на всички проектни предложения на сдружението. Ще настояваме за намиране на възможно решение – в противен случай 11 общини няма да имат достъп до европейско финансиране за изграждане на съоръжения за битови отпадъци и то до края на програмния период (до 2020 г.)", пише в позицията на сдружението на общините.Въпросът, според тях, е от изключителна важност, защото от това зависи колко ще е заплащаната от гражданите такса "Битови отпадъци", а сроковете за нейното определяне вече изтичат.От сдружението дават за пример и приетите в спешен порядък едностранно от социалното министерство промени в Правилника за прилагане на Закона за социално подпомагане."Вместо по-пълно отваряне на системата към реалните нужди на хората, измененията създават нови бюрократични спънки, утежняват административните процедури и нещо повече – нарушават правата и навлизат в личното пространство на социално уязвимите граждани", оплакват се от организацията.Като "още по-неразбираемо" те определят решението за преместване в различни институции на деца, младежи и хора с увреждания без условия за това.


description: На днешното правителствено заседание министър-председателят в оставка Бойко Борисов коментира политическите кризи в Европа, проблемът с мигрантите и начините за преодоляването му.

title: Борисов: Държавническите решения не са приемливи в първия момент, но са правилни във времето

maintext:
Фотограф: Надежда Чипева
от пресцентъра на Министерския съвет.
На днешното правителствено заседание министър-председателят в оставка Бойко Борисов коментира проблема с мигрантите в Европа и начините за преодоляването му. Той определя решенията на българското правителство по този въпрос като не "много приемливи в първия момент", но "правилни" във времето.Стенограма с монолога на премиера на заседанието беше разпространенаБорисов изброява как правителството на България е работело всекидневно и молело Европа за пари, за да се справи с проблема с бежанците, и е искало да се постигне съгласие по този проблем в парламента."Аз внимателно слушах госпожа Нинова, която вече започва да говори по темата за бежанци да се постигнело съгласие. Ами ние една година настояваме за съгласие по темата бежанци", възмущава се Борисов. "Една година ние точно това обяснявахме, молехме, пари издействахме, ежедневно работехме, ежедневно. Изведнъж се сетиха сега: "Ами, дай да се помиряваме по тази тема." Ние ви искахме помирение много пъти, сега ще носите отговорност и ние по същия начин ще ви питаме и ще чакаме да видим как по-добре ще се справите и с какви по-различни методи от нашите", заканва се той на БСП, чийто кандидат спечели президентските избори."Сиреч популизмът в цяла предизборна кампания – да ни се обяснява как господин Радев ще прати армията на границата и ще пази границата, чакам да го видим в действие и тогава с министър Ненчев ще преценим дали сме грешали, като не сме изпратили Сухопътните войски да стоят с танковете и артилерията на границата", добавя премиерът."Ние по тези теми многократно сме искали да има разбиране, защото самите европейски социалисти гласуваха в парламента за много по-меки мерки от нашите. И тогава чух, че ще бъдат викани да им дърпат ушите. Не знам дали се е случило, нямам информация от БСП. Така че двойният стандарт, лъжите, измамите рано или късно лъсват като при референдума. Всички мислеха, че това е атака срещу нас, а то е срещу държавността", разяснява Борисов.Той си припомня как в телевизионно интервю "ясно обясних какви са рисковете, казах истината". "Госпожа Нинова на консултативния съвет каза, че не са говорили за рисковете, защото тогава били в предизборна кампания. Ненчев беше там – чу, и Горанов беше – и той чу. Сиреч, когато е предизборна кампания – може да лъже, когато не е предизборна кампания, може и да търси помирение. Не че не съм за помирение, не че не съм за национална отговорност, но не можеш да рушиш, рушиш, рушиш и когато трябва да градиш, да кажеш: "Ама ха сега всички да градим." Ние поемахме пасивите на проевропейската си политика, това, което всички ние, хуманните европейски демократи, прилагаме. Госпожа Кунева не би ни позволила друг подход", обобщава Борисов.


title: "Сент Етиен" иска Вандерсон от "Лудогорец", твърди "Франс футбол"

maintext:
Вандерсон вкара 12 гола в 27 мача през есенния полусезон
Рекордьорът по титли на Франция "Сент Етиен" има интерес към крилото на "Лудогорец" Вандерсон, твърди авторитетното списание "Франс футбол".Бразилецът е впечатлил френския тим с представянето си в Шампионската лига и най-вече с изявите си в двата мача с "Пари сен жермен"."Сент Етиен" търси спешно подсилване на атаката през зимата, тъй като треньорското ръководство не е доволно от представянето на наличните нападател. Зелените вкараха само 18 гола в 19 мача от Лига 1, а нито един играч не се е разписвал повече от три пъти.В същото време Вандерсон има 12 гола в 27 мача във всички турнири през този сезон.28-годишният играч се разписа във вратата на ПСЖ при равенството 2:2, което класира "Лудогорец" за директните елиминации на Лига Европа. Той се отличи и с хеттрик при победата срещу "Партизан" с 4:2 след продължения в третия квалификационен кръг на Шампионската лига.Бразилецът има договор с "Лудогорец" до лятото на 2019 г., а според специализирания сайт за трансфери Transfermarkt.de цената му е 2.1 млн. евро.Според "Франс футбол" "Сент Етиен" има интерес и към другата звезда на разградчани Джонатън Кафу. Трансферната цена и конкуренцията за подписа му обаче са много по-големи, пише още френското издание.Собственикът на "Лудогорец" Кирил Домусчиев и старши треньорът Георги Дерменджиев заявиха неколкократно, че клубът е готов да се раздели с максимум един от основните си играчи през зимата.


description: БСП обвини лидера на ГЕРБ и премиер в оставка Бойко Борисов в поредното национално предателство заради ООН. Правителството оттеглило кандидатурата на България за непостоянен член на Съвета за сигурност на ООН, което било сделка с Полша. В замяна еврокомисарят в оставка Кристалина Георгиева можело да заеме поста ръководител на ПРООН (Програма за развитие на ООН), твърдят от БСП, цитирайки международни източници.

title: БСП обвини правителството в сделка с Полша за пост за Кристалина Георгиева в ООН (коригирана)

maintext:
Корнелия Нинова
Фотограф: Юлия Лазарова
БСП обвини лидера на ГЕРБ и премиер в оставка Бойко Борисов в поредното национално предателство заради решения за ООН. Правителството оттеглило кандидатурата на България за непостоянен член на Съвета за сигурност на ООН, което било сделка с Полша. В замяна еврокомисарят в оставка Кристалина Георгиева трябвало да получи подкрепа за пост в ООН.През октомври Полша подкрепи кандидатурата на Георгиева в битката за генерален секретар на ООН. Днес Нинова цитира международни източници, според които еврокомисарят в оставка можело да заеме поста ръководител на Програмата за развитие на ООН (ПРООН)."Кандидатура ни за непостоянен член на Съвета за сигурност на ООН е издигната през 2003 г. и България имаше огромен шанс да получи тази позиция в ООН за 2018 и 2019 г. Оттеглянето е станало в договорка за подкрепа на Полша за Кристалина Георгиева срещу отстъпление от тази позиция", заяви лидерът на БСП Корнелия Нинова в парламента днес.На 9 декември т.г. външно министерство е изпратило екстрена грама до постоянното ни представителство в ООН, в която пише, че е взето решение да бъде представена българска кандидатура за висок ръководен пост в секретариата на ООН, в която не се уточнява какъв е той. "Моля да поискате среща с новоназначения секретар на ООН Антонио Гутериш с цел представяне на българската кандидатура и връчване писмото на министър Митов", пише в грамата, която БСП раздаде на медиите днес.Социалистите питат кой е взел това решение и защо е скрито от парламента и обществото. Външният министър Даниел Митов дойде в Народното събрание, за да обясни на журналисти позицията на кабинета в оставка по темата. Преди това пред БНР той представи друга схема - кандидатът за шеф на ООН Ирина Бокова направила договорката с Полша срещу подкрепа за себе си."Продължават задкулисните договорки в ущърб на интереса на България. Докога ще търпим външната ни политика да представлява предателство след предателство на българския национален интерес? Затова ли Реформаторският блок бави мандата за правителство? Отново в договорка с ГЕРБ, за да продължи тази политика, да си довършат задкулисните сделки, да продължат да продават България, да си довършат порочните практики", заяви Нинова.През есента БСП обвини кабинета в национално предателство, тъй като неочаквано издигна Кристалина Георгиева за кандидат на България за генерален секретар на ООН, макар че в битката вече бе шефът на ЮНЕСКО Ирина Бокова. По-късно се разбра, че Георгиева напуска Европейската комисия , за да поеме висш пост в Световната банка.


title: От днес играта "Ела, изпей" вече е в последното си ниво

maintext:
["Форум Филм"]
От днес играта "Ела, изпей", свързана с новия анимационен филм на "Илюминейшън", вече е в третото си, последно ниво. Отговорете правилно на въпроса до последните минути на неделя, 25 декември, и можете да спечелите оригинални предметни награди – 2 бр. аудиослушалки, 4 бр. светещи ключодържатели, 5 бр. кутии за обяд и 5 ученически комплекта.За да участвате, не е необходимо да сте отговаряли на предния въпрос. Ако пък сте, още един верен отговор ще удвои шансовете ви за успех.Внимание! В томболата не участват позналите верния отговор от първото ниво на играта, в които бяха раздадени 50 билета за първата прожекция на филма.Повече за "Ела, изпей" може да намерите в специалната метатема на "Дневник"


description: Станчев изкара в Би Ти Ви три години. От медията не уточниха какво е наложило смяната му с Флориан Скала.

title: Флориан Скала сменя Павел Станчев като изпълнителен директор на Би Ти Ви

maintext:
Флориан Скала е новият изпълнителен диретор на Би Ти Ви
Фотограф: Би Ти Ви
Павел Станчев вече не е изпълнителен директор на "Би Ти Ви медиа груп", съобщиха от медийната компания. Той е заменен на поста от австриеца Флориан Скала.Станчев изкара в Би Ти Ви три години. От медията не уточниха какво е наложило смяната му.Преди това 38-годишният Скала е работил в "Маркиза Словакия" (Markiza Slovakia) като директор "Продажби" и в "Ай Пи Австрия" (IP Austriа). Той има повече от 13 години телевизионен опит, уточняват от Би Ти Ви."Радваме се, че Флориан ще управлява Би Ти Ви Медиа Груп. Флориан е професионалист, отдаден на телевизията. Би Ти Ви се обогатява с неговия широк опит и силен фокус върху продажбите. Заедно с него ще заздравим водещата си позиция в България", заяви председателят на Надзорния съвет на Би Ти Ви Медиа Груп и главен изпълнителен директор Кристоф Майнуш.От своя страна Скала добави, че е въодушевен от новата си позиция. "Съвместно с нашия силно мотивиран и опитен екип ще продължим да бъдем отговорни и професионални партньори към всички и ще продължим да предоставяме най-доброто съдържание на нашите зрители. Очаквам с нетърпение да преследваме активно целите си и да растем на този динамичен пазар", каза Скала.Би Ти Ви е част от медийната компания "Сентрал Юропиън медиа ентърпрайзис" (CME), която е основана през 1994 г. Освен в България компанията развива свои медии в Чехия, Румъния, Словакия, Хърватия и Словения.


description: Според федералния прокурор Петер Франк стилът на нападението и изборът на цел предполагат, че става въпрос за ислямски екстремизъм. В същото време вътрешният министър Томас де Мезиер коментира, че разследването върви в няколко посоки.

title: Издирването на нападателя от Берлин започна почти от нулата

maintext:
Фотограф: Hannibal Hanschke
Германската полиция започна издирването на нападателя в Берлин почти от нулата, след като снощи освободи задържания вчера пакистанец поради липса на доказателства."Ислямска държава" пое отговорност с изявление, разпространено от информационната ѝ агенция "Амак" , в което се твърдеше, че един от "бойците" ѝ е провел атаката в отговор на призивите ѝ за нападения срещу държавите, участващи в коалицията срещу нея.Групировката обаче не представи доказателства, нито идентифицира нападателя.Според федералния прокурор Петер Франк стилът на нападението и избора на цел предполагат, че става въпрос за ислямски екстремизъм . В същото време вътрешният министър Томас де Мезиер коментира, че разследването върви в няколко посоки.От федералната антитерористична прокуратура съобщиха, че не знаят дали нападателите са били един или повече и дали има съучастници на свобода и затова работят с предположението, че на свободата все още има въоръжен и опасен нападател.Камионът, с който бе извършено нападението, е собственост на полска фирма , която заяви, че е изгубила връзка с шофьора в понеделник следобед. Трупът му бе открит в кабината с огнестрелни рани. Германското списание "Фокус" съобщи, че GPS данните от превозното средство показват, че двигателят му е бил запалван няколко пъти в понеделник следобед и че камионът е потеглил в 19.34.